CELEX: 62018TN0592
Language: lt
Date: 2018-09-28 00:00:00
Title: Byla T-592/18: 2018 m. rugsėjo 28 d. pareikštas ieškinys byloje Wywiał-Prząda / Komisija

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/98
            
         
      2018 m. rugsėjo 28 d. pareikštas ieškinys byloje Wywiał-Prząda / Komisija
      
      (Byla T-592/18)
      (2018/C 427/129)
      Proceso kalba: prancūzų
      
         Šalys
      
      
         Ieškovė: Katarzyna Wywiał-Prząda (Wezembeek-Oppem, Belgija), atstovaujama advokatų S. Orlandi ir T. Martin
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      nuspręsti
      
                  —
               
               
                  panaikinti 2017 m. lapkričio 23 d. sprendimą neskirti jai ekspatriacijos išmokos,
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas Europos Sąjungos pareigūnų tarnybos nuostatų VII priedo 4 straipsnio 1 dalies a punkto, kaip jis aiškinamas 2007 m. birželio 21 d. Sprendime Komisija / Hosman-Chevalier (C-424/05 P, EU:C:2007:367), pažeidimu, nes laikotarpis, kuriuo ji referenciniu laikotarpiu kaip diplomato statusą turintis asmuo gyveno Belgijoje, yra prilyginamas aplinkybėms, kurios „kyla[…] dėl darbo kitoje valstybėje ar tarptautinėje organizacijoje“
               
            
                  2.
               
               
                  Antrasis ieškinio pagrindas, kuris pateikiamas subsidiariai, darant prielaidą, kad į šį laikotarpį negali būti atsižvelgta, grindžiamas Europos Sąjungos pareigūnų tarnybos nuostatų VII priedo 4 straipsnio 1 dalies a punkto pažeidimu, motyvuojant tuo, kad bet kuriuo atveju reikia daryti išvadą, jog referenciniu laikotarpiu ji nesiekė savo buvimui Belgijoje, kuris neatsiejamai susijęs su jos sutuoktinio diplomatine misija, suteikti stabilumo, kuris būdingas „nuolatinės gyvenamosios vietos“ sąvokai.